CELEX: 32006D0441
Language: da
Date: 2006-06-23 00:00:00
Title: 2006/441/EF: Kommissionens afgørelse af  23. juni 2006  om godtagelse af tilsagn, der er afgivet i forbindelse med antidumpingproceduren vedrørende importen af visse sømløse rør af jern eller stål med oprindelse i bl.a. Rumænien

29.6.2006   
            
            
               DA
            
            
               Den Europæiske Unions Tidende
            
            
               L 175/81
            
         
      KOMMISSIONENS AFGØRELSE
   
   af 23. juni 2006
   om godtagelse af tilsagn, der er afgivet i forbindelse med antidumpingproceduren vedrørende importen af visse sømløse rør af jern eller stål med oprindelse i bl.a. Rumænien
   (2006/441/EF)
   KOMMISSIONEN FOR DE EUROPÆISKE FÆLLESSKABER HAR –
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 8, stk. 1,
   efter høring af det rådgivende udvalg, og
   ud fra følgende betragtninger:
   A.   PROCEDURE
   
               (1)
            
            
               Den 31. marts 2005 offentliggjorde Kommissionen en meddelelse i Den Europæiske Unions Tidende
                   (2) om indledning af bl.a. en antidumpingprocedure vedrørende importen til Fællesskabet af visse sømløse rør af jern eller stål med oprindelse i Kroatien, Rumænien, Rusland og Ukraine.
            
         
               (2)
            
            
               De endelige resultater og konklusioner af undersøgelsen er angivet i Rådets forordning (EF) nr. 954/2006 (3) om indførelse af bl.a. en endelig antidumpingtold på importen af visse sømløse rør af jern eller stål med oprindelse i Kroatien, Rumænien, Rusland og Ukraine.
            
         B.   TILSAGN
   
               (3)
            
            
               Forud for vedtagelsen af de endelige antidumpingforanstaltninger afgav følgende samarbejdsvillige eksporterende producenter i Rumænien (»de eksporterende producenter«) pristilsagn i overensstemmelse med artikel 8, stk.1, i forordning (EF) nr. 384/96 (»grundforordningen«):
               
                           —
                        
                        
                           SC Artrom SA,
                        
                     
                           —
                        
                        
                           SC Silcotub SA,
                        
                     
                           —
                        
                        
                           SC Mittal Steel Roman SA.
                        
                     
         
               (4)
            
            
               I disse tilsagn har de eksporterende producenter tilbudt at sælge et begrænset antal typer af den pågældende vare, som defineret i forordning (EF) nr. 954/2006, inden for et kvantitativt loft til priser på eller over et niveau, der afhjælper de skadevoldende virkninger af dumping. Import af varer ud over det kvantitative loft vil være omfattet af den gældende antidumpingtold. Det antal typer, som er omfattet af tilsagnene, overstiger i ingen af tilfældene seks, da mulighederne for at overvåge disse tilsagn er begrænset. De pågældende typer udgør ca. 75 % af de eksporterende producenters samlede salg til Fællesskabet. De eksporterende producenter har desuden forpligtet sig til at overholde forskellige mindsteimportpriser for de enkelte varetyper, der er omfattet af tilsagnene. For så vidt angår andre typer af den pågældende vare, som de eksporterende producenter eksporterer til Fællesskabet, vil disse blive omfattet af den gældende antidumpingtold.
            
         
               (5)
            
            
               Det skal bemærkes, at der de seneste år har været betydelige prisudsving for den pågældende vare og de råmaterialer, der anvendes til dens fremstilling, hvilket ikke ville kunne løses ved at indeksere mindsteimportpriserne. Imidlertid kan risikoen for betydelige prisændringer mindskes, hvis godtagelsen af tilsagnene tidsbegrænses. Under alle omstændigheder vil Rumæniens forestående tiltrædelse af Fællesskabet begrænse varigheden af disse tilsagn, eftersom de antidumpingforanstaltninger, som er indført ved forordning (EF) nr. 954/2006, fra tiltrædelsesdatoen ikke længere vil gælde for de pågældende eksporterende producenter.
            
         
               (6)
            
            
               De eksporterende producenter vil også give Kommissionen regelmæssige og detaljerede oplysninger om deres eksport til Fællesskabet, således at Kommissionen kan overvåge tilsagnene effektivt. Selskabernes salgsstruktur er desuden af en sådan art, at Kommissionen finder, at risikoen for omgåelse af disse tilsagn er begrænset.
            
         
               (7)
            
            
               I lyset heraf kan tilsagnene godtages. Imidlertid er godtagelsen af tilsagnene begrænset til en periode på ni måneder, uanset den normale varighed af de antidumpingforanstaltninger, der indføres ved forordning (EF) nr. 954/2006, af de årsager, der er anført i betragtning (5) ovenfor. Derudover forbeholder Kommissionen sig ret til på et senere tidspunkt at revurdere, hvorvidt disse tilsagn kan godtages, efter høring af medlemsstaterne.
            
         
               (8)
            
            
               For at Kommissionen effektivt kan overvåge, om tilsagnet overholdes af de eksporterende producenter, når der fremlægges en anmodning om overgang til fri omsætning i henhold til tilsagnet for de relevante toldmyndigheder, er toldfritagelsen betinget af, at der fremlægges en faktura, der som minimum indeholder de oplysninger, der er anført i bilaget til forordning (EF) nr. 954/2006. Disse oplysninger er også nødvendige, for at toldmyndighederne med en tilstrækkelig grad af nøjagtighed kan afgøre, om forsendelserne svarer til handelsdokumenterne. Hvis der ikke fremlægges en sådan faktura, eller hvis andre betingelser i ovennævnte rådsforordning ikke opfyldes, skal der betales antidumpingtold med den relevante sats.
            
         
               (9)
            
            
               For yderligere at sikre en effektiv overholdelse af tilsagnene gøres importørerne i ovennævnte rådsforordning opmærksomme på, at der, såfremt forordningens betingelser ikke er opfyldt eller Kommissionen trækker sin godtagelse af tilsagnene tilbage, kan opstå toldskyld i forbindelse med de pågældende transaktioner.
            
         
               (10)
            
            
               Hvis tilsagnene misligholdes eller trækkes tilbage, eller hvis Kommissionen trækker sin godtagelse af tilsagnene tilbage, finder den i henhold til grundforordningens artikel 9, stk. 4, indførte antidumpingtold automatisk anvendelse, jf. grundforordningens artikel 8, stk. 9.
            
         C.   NAVNEÆNDRING
   
               (11)
            
            
               Selskabet SC Artrom SA har meddelt Kommissionen, at den ændrede sit navn til SC TMK — Artrom SA den 22. maj 2006 for at vise, at selskabet er en del af en koncern.
            
         
               (12)
            
            
               Kommissionen har undersøgt de indsendte oplysninger og har konkluderet, at navneændringen på ingen måde påvirker selskabets struktur eller retlige form eller Kommissionens konklusioner. Derfor skal alle henvisninger til SC Artrom SA også gælde TMK — Artrom SA —
            
         TRUFFET FØLGENDE AFGØRELSE:
   Artikel 1
   De tilsagn, som nedenstående eksporterende producenter har afgivet i forbindelse med antidumpingproceduren vedrørende importen af visse sømløse rør af jern eller stål med oprindelse i bl.a. Rumænien, godtages hermed.
   
               Land
            
            
               Selskab
            
            
               Taric-tillægskode
            
         
               Rumænien
            
            
               
                           SC TMK — Artrom SA
                        
                     
                           Draganesti Street No 30
                        
                     
                           230119 Slatina
                        
                     
            
               A738
            
         
               
                           SC Silcotub SA
                        
                     
                           93, Mihai Viteazu Bvd.
                        
                     
                           450131 Zalau
                        
                     
                           Salaj County
                        
                     
            
               A739
            
         
               
                           SC Mittal Steel Roman SA
                        
                     
                           Stefan cel Mare Street No 246
                        
                     
                           611040 Roman
                        
                     
                           Neamt County
                        
                     
            
               A740
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende og gælder i en periode på ni måneder.
   
      Udfærdiget i Bruxelles, den 23. juni 2006.
      
         
            På Kommissionens vegne
         
         Peter MANDELSON
         
         
            Medlem af Kommissionen
         
      
   
   
      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).
   
      (2)  EUT C 77 af 31.3.2005, s. 2.
   
      (3)  Se side 4 i denne EUT.